**SAVINJSKA DOLINA**

Savinjska dolina, domači moj kraj

najlepša dežela, kar pomnim jo kdaj.

Po rajski dolini sprehajam se rad,

prek širnih poljan, tja do Logarskih trat.

Preko zelenih poljan hladen vetrič pihlja,

me spominja na dni, ko bil sem še mlad.

Tam pesmi najlepše hmeljarji pojo,

ko v soncu blesti se zeleno zlato.

V nebo se ovija ta čudežni sad,

prek širnih poljan, tja do Logarskih trat.

Preko zelenih livad tiha pesem doni,

me spominja na dni, ko bil sem še mlad.

Savinjska dolina, najlepši moj kraj,

cveteča, dehteča, kot mesec je maj.

Veselo kot ptica poletel bi rad,

prek širnih poljan, tja do Logarskih trat.

Preko visokih planin sonce žarke prši,

me spominja na dni, ko bil sem še mlad.